**EMLÉKEZTETŐ**

**Tehetséggondozási Tanács ülése**

**Időpont:** 2018. május 30. 13:00

**Helyszín:** Tanári Klub (Szerb u. 21-23. I. emelet)

**Jelen vannak:** Éber Márk Áron, Horváth Ákos, Horváth László, Kozsik Tamás, Kürti Jenő, Lénárt Krisztina, Luksa Norbert, Milánkovich András, Nagy Balázs, Nagy Marianna, Reiber Gabriella, Simon Sára, Sík Domonkos, Veres-Székely Anna, Vitályos Gábor Áron, Zentai László

Zentai László rektorhelyettes úr köszönti a megjelenteket, ismerteti a napirendet. A napirendi pontokat a Tanács egyhangúlag elfogadja.

Napirend pontok:

1. Új tehetséggondozási referens bemutatása

Előterjesztő: Dr. Zentai László

Rektorhelyettes úr bemutatja az Oktatásfejlesztési és Tehetséggondozási Osztály új tehetséggondozási referensét, Reiber Gabriellát.

1. Tájékoztató a Tehetséggondozási Alap 2018. évi költségvetéséről

Előterjesztő: Dr. Zentai László

Zentai László ismerteti az előzetesen átküldött költségvetést. A Tanács részéről kérdés nem merül fel.

1. Tájékoztató a tavaszi félév utazási pályázatának eredményeiről, a pályáztatás fejlesztésének terveiről

Előterjesztő: Reiber Gabriella

Reiber Gabriella ismerteti az előzetesen átküldött beszámolót a 2018. tavaszi félév utazási pályázatáról. Felmerül, hogy nem lehetne-e minden nyertes pályázót ösztöndíj formájában támogatni. Lénárt Krisztina jelzi, hogy nem, mert van egy meghatározott HÖK-ös költségvetési keret. Felmerül, hogy visszajelzést kérhetnénk a hallgatóktól a pályázási tapasztalatokból, ezt az OTO elfogadja, Lénárt Krisztina egyúttal jelzi, hogy következő félévre már tervezik az elektronikus pályázói felület kialakítását.

1. Tájékoztató a 2018-ban beadott NTP pályázatokról

Előterjesztő: Lénárt Krisztina

Lénárt Krisztina az előzetesen átküldött beszámoló alapján tájékoztatja a Tanácsot az idén központilag beadott NTP pályázatokról. Jelzi, hogy vannak kari pályázatok is, a BTK beadta. Horváth Ákos rákérdez a középiskolások bevonásának módjára. Veres-Székely Anna jelzi, hogy a PPK is bevonta őket pedagógusok segítségével.

1. Tájékoztató a 2019. évi OTDK egyetemi szervezői bizottságának megalakulásáról

Előterjesztő: Reiber Gabriella

Reiber Gabriella ismerteti az előzetesen átküldött tájékoztatót az OTDK Szervezői Bizottság megalakulásáról, egyúttal tájékoztat a PÁK részére készített szponzorációs feljegyzésről. Kérdés nincs.

1. Tájékoztató a multidiszciplináris pályázatok lezárásával kapcsolatos tennivalókról

Előterjesztő: Lénárt Krisztina

Lénárt Krisztina az előzetesen átküldött anyag alapján beszámol multidiszciplináris pályázatok lezárásának folyamatáról, több Kar is kért hosszabbítást. A kari felelősöket kéri, hogy a záróbeszámolókat a beérkezést követően értékeljék az eddigiekhez hasonlóan. Horváth Ákos felveti, hogy a kari lapokban lehetne írni az eredményekről, ezt a nyertesek írják meg. Zentai László javaslatot tesz, hogy az ELTE hírekben is bemutathatnák a projekteket. Nagy Marianna felveti, hogy a közös TDK napon is be lehetne mutatni egy-egy ilyen projektet.

1. Tájékoztató a Pro Ingenio Nívódíj és Elismerő Oklevél pályázatról

Előterjesztő: Reiber Gabriella

Reiber Gabriella ismerteti az előzetesen átküldött tájékoztatót. Idén 1 db rektorhelyettesi felterjesztés, 1 db BGGyK-, 2 db BTK-, 2 db TáTK-, 1 db TÓK-, 5 db TTK-jelölés érkezett.

1. Tájékoztató a 2018. május 24-én lezajlott ÚNKP Konferenciáról

Előterjesztő: Lénárt Krisztina

Lénárt Krisztina az előzetesen átküldött beszámoló alapján tájékoztatja a Tanácsot az ÚNKP konferenciáról. Megjegyzi, hogy a nagy létszámmal még meg kell tanulni bánni, a konferencia fejlesztésekre vár. Felmerül a tanúsítványok kiosztásának kérdése. Nagy Balázs szerint azon kéne gondolkodni, hogy a résztvevőknek ne csak kötelező teljesítendő elem legyen a konferencia, hanem érdemes legyen részt venni rajta, emelni kellene a presztízsét. Lehetnének külsős szekcióvezetők. Kozsik Tamás is csatlakozik ehhez, jónak látná, ha szakmai konferencia alakulna ki, és az elnökök nem csak moderátorok lennének. Felveti, hogy a résztvevők kaphatnának digitális tanúsítványt, és úgy látja, a konferencia-csomag bizonyos elemeire, például tollra nincs szükség. Lénárt Krisztina jelzi, hogy kifejezett kérése volt a doktori iskoláknak, hogy őket ne bírálják, azaz a bíráló bizottság helyett moderátor vezesse a szekciókat. A fejlesztéseknek az OTO is nagyon örülne, igyekszik döntés elé vinni ezeket. Horváth Ákos szerint más megközelítésből lehetne ezt a konferenciát kulturális eseménynek is tekinteni. Legyen kevesebb előadás az előadótermekben, ugyanakkor a poszterszekciókban is előadhatnának. Veres-Székely Anna szerint lehetnének rövidített előadások is, szélesebb nagyközönség előtt. Horváth Ákos szerint a szakmaiságot egyéb fórumokra ki lehet küldeni, ez az esemény így lehet kulturális értékű. Horváth László javasolja, hogy az operatív szervezést érdemes lenne hamarabb elkezdeni. Simon Sára kérdezi, hogy regisztrálni lehet-e pótlólag, Lénárt Krisztina jelzi, hogy igen. Simon Sára felveti, hogy cégek is kaphatnának meghívót, hogy céges együttműködések is létrejöhessenek. Horváth Ákos megjegyzi, hogy csak pozitív visszajelzéseket kapott a konferenciáról.

1. Összefoglaló az ÚNKP 2018/19 évi kiírásra beérkezett pályázatokról

Előterjesztő: Lénárt Krisztina

Lénárt Krisztina az előzetesen átküldött beszámoló alapján tájékoztatja a Tanácsot a beérkezett ÚNKP pályázatokról. Jelenleg a hiánypótoltatás zajlik, ezen Fábián Laura dolgozik. Megjegyzi, hogy az új “Tehetséggel fel!” ösztöndíjhoz nagy reményeket fűz a minisztérium. Lesz online bírálófelület, utána következnek a kari bizottsági ülések. Veres-Székely Anna kérdezi, a kari keretet lehet-e már tudni, Lénárt Krisztina jelzi, hogy még nem.

1. Egyebek

Egyéb napirendi pont, kérdés, hozzászólás nincs.